آمریکا بیرلشیک دؤولتلری خاریجی ایشلر باخانی مایک پومپئو، ژورنالیست جمال قاشیق‌چی جنایتی ایله باغلانتیسی اولان ۲۱ سعودی یئتکیلییه تطبیق ائتدیکلری تحریملرین یئترلی اولدوغونو ساووندو..
پومپئو،
"سعودیلر اونسوز دا قارشیلیغینی اؤده‌‌‌دی" دئدی.
خاریجی ایشلر باخانی پومپئو، باشقان دونالد ترامپ یؤنتیمینه یاخین‌لیغی ایله بیلینن تلویزیون کانالی فوکس نیوزدا، قاشیق‌چی جینایتینه دایر دانیشدی.
"فوکس و آرخاداشلار" پروگرامین‌دا پومپئونو قوناق ائد‌ن پروگرام سونوجوسو آینسلی ارهارد، جینایتین وحشیجه‌ ایشلندیگینی و بیریلرینین بدل اؤد‌مک مجبوریتین‌ده اولدوغونو وورغولادی.
پومپئو بونا قارشی‌لیق، قاشیق‌چی جینایتینه قاریشان ۲۱ سعودی یئتکی‌لییه تطبیق ائدیلن آمریکایا گیریش قاداغاسی و اقتصادی تحریمین، سعودیلر اوچون یئترلی بیر جزا اولدوغونو ساووناراق، "سعودیلر اونسوز دا جریمه‌سینی چکدی " ایفاده‌سینی ایشلتدی.
پومپئو بئله دئدی:
"جینایته گرچکدن قاریشان اینسانلار وار و اونلاری اونسوز دا سوروملو توتدوق. بونو ائتمه‌یه ده داوام ائدجییک. کیمسه بو قورخونج جینایتی آز گؤرمور. اما اونوتمایین کی، ایران اورتادوغودا سرعتله یاییلیر. هر هانسی بیر فردین اؤلومو قورخونج اما آوروپا، اورتادوغو یا دا آمریکادا یوز مینلرجه اینسانین اؤلومو ده قورخونج بیر شئی. باشقان ترامپ آمریکانی قوروماق‌دا قرارلی".
دیگر طرف‌دن، پروگرامین دیگر سونوجوسو برایان کیلمدین، پومپئویا، "بن سلمانین گؤزلرینین ایچینه باخارکن بونو سن ده بیلیردین، ائله دئییل‌می"؟ سوالینی یؤنلتمه‌سی ایله پومپئو، آچیقلاما وئرمکدن چکیندی.
مرکزی استخبارات تشکیلاتینین (سیا) ولیعهد محمد بن سلمانین جنایت امرینی وئردییگنه دایر راپورونا دایر سوال یؤنلدیله‌ن پومپئو، اسکی باشقانی اولدوغو سیانی یالانلایاراق، بو مسئله‌ده‌کی بعضی راپورلارین دوزگون اولمادیغینی ایر‌لی سوردو.
